Coba ceritain soal Awalan ITU dalam bahasa melayu

Kesatuan Telekomunikasi Antarabangsa (ITU) memperuntukkan awalan pengenal untuk semua jenis stesen radio dan televisyen. Awalan ITU juga membentuk asas untuk pengenalan pendaftaran pesawat. Awalan-awalan ini ditetapkan melalui persetujuan antarabangsa, oleh itu berfungsi sebagai kod negara. Pengenal boleh terdiri daripada sebanyak mana huruf dan angka tetapi setiap negara hanya boleh menggunakan pengenal yang bermula dengan aksara-aksara yang diperuntukkan kepadanya.

Sungguhpun demikian, terdapat sebilangan negara yang tidak mematuhi sepenuhnya peraturan tersebut. Stesen-stesen penyiaran di Australia diperuntukkan awalan VL tetapi tidak menggunakannya, sementara Kanada "meminjam" CB dari Chile untuk kegunaan stesen-stesen Perbadanan Penyiaran Kanada hasil perjanjian dengan kerajaan Chile.

Awalan pengenal yang belum dan tidak boleh diperuntukkan

Awalan-awalan pengenal berikut masih belum digunakan tetapi boleh diperuntukkan pada masa akan datang oleh ITU. (x = mana-mana huruf; n = mana-mana angka dari 2 hingga 9.)

E6, E8, E9, H5, J9, On, S4, T9*, Un, V9, Xn, YZ*, Z4–Z9, 4N*.

(* menandakan awalan yang dipulangkan kepada ITU.)

Mengikut garis panduan ITU masa kini, awalan-awalan pengenal berikut tidak boleh diperuntukkan. Awalan-awalan berkenaan adakalanya digunakan secara tidak rasmi, seperti pengendali radio amatur yang beroperasi di kawasan diragukan atau mana-mana negeri yang tiada awalan rasmi (cth. S0 di Sahara Barat atau 1A di ibu pejabat Kesatria Malta di Rom). (x = mana-mana huruf; n = mana-mana angka dari 2 hingga 9.)

Qx: tiada awalan bermula dengan Q kerana mudah dikelirukan dengan kod Q.

x0, x1, 0x, 1x: tiada awalan berangka 1 atau 0 kerana mudah dikelirukan dengan huruf I atau O.

nn: awalan dua angka belum lagi dipertimbangkan oleh ITU.

Jadual peruntukan siri-siri pengenal antarabangsa